text: Kalahating taon na ang nakalipas magmula nang sinabi ni Hillary Clinton, kalihim ng Kagawaran ng Estado ng bansang Estados Unidos, na ang Asya ang panibagong pokus ng mga patakarang panlabas ng kanyang bansa sa larangan ng diplomasya, ekonomiya, at stratehiya . Dahil dito, masusubukan ang katatagan ng buong rehiyon, ayon na rin sa magiging kahihinatnan ng ugnayang Tsina-Amerika pagdating sa usaping geopolitical . 